CELEX: 62015CN0310
Language: hu
Date: 2015-06-25 00:00:00
Title: C-310/15. sz. ügy: A Cour de cassation (Franciaország) által 2015. június 25-én benyújtott előzetes döntéshozatal iránti kérelem – Vincent Deroo-Blanquart kontra Sony Europe Limited, a Sony France SA jogutódjaként

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/37
            
         A Cour de cassation (Franciaország) által 2015. június 25-én benyújtott előzetes döntéshozatal iránti kérelem – Vincent Deroo-Blanquart kontra Sony Europe Limited, a Sony France SA jogutódjaként
   (C-310/15. sz. ügy)
   (2015/C 294/47)
   Az eljárás nyelve: francia
   
      A kérdést előterjesztő bíróság
   
   Cour de cassation
   
      Az alapeljárás felei
   
   
      Felülvizsgálatot kérelmező fél: Vincent Deroo-Blanquart.
   
      Ellenérdekű fél: Sony Europe Limited, a Sony France SA jogutódjaként.
   
      Az előzetes döntéshozatalra előterjesztett kérdések
   
   
               1)
            
            
               Úgy kell-e értelmezni a belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól szóló, 2005. május 11-i 2005/29/EK irányelv (1) 5. és 7. cikkét, hogy megtévesztő tisztességtelen kereskedelmi gyakorlatnak minősül az olyan kapcsolt ajánlat, amely előre telepített szoftverekkel rendelkező számítógép értékesítésére vonatkozik, ha a számítógép gyártója viszonteladója közvetítésével információt nyújtott valamennyi előre telepített szoftverről, azonban nem jelölte meg pontosan minden egyes elem árát?
            
         
               2)
            
            
               Úgy kell-e értelmezni a 2005/29 irányelv 5. cikkét, hogy tisztességtelen kereskedelmi gyakorlatnak minősül az olyan kapcsolt ajánlat, amely előre telepített szoftverekkel rendelkező számítógép értékesítésére vonatkozik, amennyiben a gyártó csak e szoftverek elfogadására, vagy ennek hiányában az adásvételtől való elállásra biztosít a fogyasztónak lehetőséget?
            
         
               3)
            
            
               Úgy kell-e értelmezni az irányelv 5. cikkét, hogy tisztességtelen kereskedelmi gyakorlatnak minősül az olyan kapcsolt ajánlat, amely előre telepített szoftverekkel rendelkező számítógép értékesítésére vonatkozik, amennyiben a fogyasztó számára lehetetlen ugyanattól a gyártótól szoftverek nélküli számítógép beszerzése?
            
         
      (1)  HL L 149., 22. o.